Előterjesztés Zalakaros Város Önkormányzata Képviselőtestülete 2019. december 12-i ülésére
Tárgy: Intelligens gyalogátkelőhely létesítéséhez támogatás nyújtása
Előterjesztést készítette: Bognár Ottó Péter településstratégiai referens
Tisztelt Képviselőtestület!

A Zala Megyei Rendőr – főkapitányság a Balatoni Fejlesztési Tanács (BFT.) támogatásával Zalakaroson, a Petőfi – Bodahegyi és a Park utcák kereszteződésében intelligens gyalogátkelőhely kiépítését tervezi. 

E projekt megvalósítása érdekében a BFT.-től 2.500.000,- Ft összegű támogatást kapott. Az általuk felkért kivitelező a beruházás megvalósítására 2.896.658,- Ft összegű árajánlatot adott, így az önkormányzati támogatás hiányában a tervezett beruházást nem tudja megvalósítani.

A gyalogosok közlekedésének biztosítása érdekében kérik, hogy a beruházás megvalósítását 396.658,- Ft, azaz háromszázkilencvenhatezer – hatszázötvennyolc forint összeggel támogatássuk.
Határozati javaslat: 
Zalakaros Város Önkormányzat Képviselőtestülete

1. Egyetért a Zalakaros, Petőfi – Bodahegyi és a Park utcák kereszteződésében intelligens gyalogátkelőhely kialakításával.

2. A tervezett beruházás megvalósításához 396.658.- Ft, azaz háromszázkilencvenhatezer – hatszázötvennyolc forint összegű támogatást nyújt.

3. A támogatás 396.658.- Ft összegét a 2019. évi költségvetés általános tartalék terhére biztosítja.

4. Felhatalmazza a polgármestert a támogatási szerződés aláírására.


Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető
Határidő: 2019. december 27.

Zalakaros, 2019. november 28.                                  
      
                                                                                                    Novák Ferenc
                                                                                                     polgármester
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.
